મુબઈ સોના-ચાંદી બજારમાં આજે મંદી આગળ વધી હતી. ચાંદીના ભાવો તૂટી કિલોના રૃ.૪૦ હજારની અંદર ઉતર્યા હતા. સોનાના ભાવો ૧૦ ગ્રામના વધુ રૃ.૧૦૦ તૂટયા હતા. વિશ્વ બજારમાં સોના-ચાંદીના ભાવો આરંભમાં તૂટયા પછી સાંજે ફરી વધી આવ્યાના સમાચારો હતા. મુંબઈમાં આજે ચાંદીના ભાવો કિલોના ૯૯૯ના રૃ.૪૦૫૧૦ વાળા રૃ.૩૯૬૬૦ ખુલી રૃ.૩૯૬૮૦ બંધ રહ્યા હતા. મોડી સાંજે ભાવો રૃ.૩૯૮૦૦ થી ૩૯૯૦૦ તથા કેશમાં ભાવો આ ભાવોથી ૧૦૦થી ૧૫૦ નીચા રહ્યા હતા. દરમિયાન, મુંબઈ બજારમાં આજે સોનાના ભાવો ૧૦ ગ્રામના ૯૯.૫૦ના રૃ.૨૬૫૦૦ વાળા રૃ.૨૬૩૬૫ ખુલી રૃ.૨૬૪૦૦ બંધ રહ્યા હતા. જ્યારે ૯૯.૯૦ના ભાવો રૃ.૨૬૬૫૦ વાળા રૃ.૨૬૫૧૫ ખુલી રૃ.૨૬૫૫૦ બંધ રહ્યા હતા. વિશ્વ બજારમાં આજે સોનાના ઔંશદીઠ ભાવો ૧૨૬.૮૦ ડોલરવાળા નીચામાં ૧૨૦૭.૯૦ થયા પછી સાંજે ૧૨૧૬.૧૦ ડોલર રહ્યા હતા. જ્યારે સોના પાછળ વિશ્વ બજારમાંચાંદીના ભાવો ઔંશના ૧૭.૮૬ ડોલરવાળા નીચામાં ૧૭.૩૦ થયા પછી ઉંચકાઈ સાંજે ૧૭.૭૫ ડોલર રહ્યા હતા. વિશ્વ બજાર નીચા મથાળેથી ફરી ઉંચકાતાં તથા ઘરઆંગણે હવે પછી તહેવારોની મોસમ આવી રહી હોવાથી મુંબઈ બજારમાં સોના-ચાંદીમાં નીચા ભાવોએ આજે ડિમાન્ડ સારી રહ્યાનું બજારના સૂત્રોએ જણાવ્યું હતું. મંબઈમાં કરન્સી બજારમાં આજે ડોલરના ભાવો રૃ.૬૦.૮૧ વાળા નીચામાં રૃ.૬૦.૭૩ તથા ઉંચામાં રૃ.૬૦.૮૫ થઈ છેલ્લે રૃ.૬૦.૮૨ રહ્યા હતા. દરમિયાન, વિશ્વ બજારમાં સોનામાં વાયદામાં હેજફંડોએ તેજીના ઓળિયા ઘટાડયા છે. બ્રિટનમાં રોયલ મિન્ટ દ્વારા ઓનલાઈન બુલીયન ટ્રેડિંગ શરૃ કરાયાના સમાચારો હતા. વિશ્વ બજારમાં એક્સચેન્જ ટ્રેડેડ ફંડ (ઈટીએફ)માં સોનાનું મુલ્ય જૂનથી સપ્ટેમ્બરના ગાળામાં ૭.૧૬ અબજ ડોલર ઘચી ગયું છે.